નવી દિલ્હીઃ ટીમ ઇન્ડિયાના સ્ટાર ખેલાડી યુવરાજસિંહે એક તરફ રણજી ટ્રોફીમાં શાનદાર રમતનું પ્રદર્શન કરીને બેવડી સદી ફટકારી ત્યારે બીજી તરફ તેના નાના ભાઈ જોરાવરની પત્ની આકાંક્ષા શર્માએ યુવરાજને લઈને સનસનાટીભર્યો ખુલાસો કર્યો છે. આકાંક્ષા શર્મા બિગ બોસ-૧૦ની સ્પર્ધક તરીકે ઘરમાંથી બહાર આવી ગઈ છે. ઘરની બહાર આવ્યા બાદ એક અખબારને આપેલી મુલાકાતમાં આકાંક્ષાએ ખુલાસો કર્યો કે, ”યુવરાજ ડ્રગ્સનું સેવન કરતો હતો” એટલું જ નહીં, આકાંક્ષાએ આ મુલાકાત દરમિયાન એવું પણ કહ્યું કે, ”યુવરાજે ખુદે મને એ વાત જણાવી હતી કે તે સ્મોકિંગ કરતો હતો.”